Վահագն Ստամբոլցյանի հետ ստեղծագործական համագործակցության շնորհիվ էր, որ առաջին անգամ հայ հանրությունը բացահայտեց Լուսինե Զաքարյանի անզուգական տաղանդը։ Առաջին անգամ 1965 թվականի ապրիլի 24-25-ին էր, որ Խորհրդային Հայաստանում Վահագն Ստամբոլցյանը Լուսինե Զաքարյանի մասնակցությամբ հոգեւոր երաժշտության համերգային ծրագրով նշեցին Մեծ եղեռնի տարելիցը։ Եվ Վ.Ստամբոլցյանի շնորհիվ էր, որ հայ հոգեւոր երգը բազմաթիվ եվրոպական երգեհոնահարների ծրագրային կատարումների ցանկում իր տեղը գտավ։